DJNovice - januar 2022

**VABILO – BREZPLAČEN SPLETNI SEMINAR**

Uporabnike obveščamo, da bo Direktorat za javno naročanje **dne 15. 2. 2022 ob 10.00 uri** izvedel brezplačen spletni seminar o vplivu sprememb cen na sklenjene pogodbe o izvedbi javnega naročanja. O načinu izvedbe in možnostih prijave vas bomo obvestili preko tovrstnih novic in v rubriki Izobraževanja na spletni strani <https://ejn.gov.si/direktorat/izobrazevanja.html>.

**OBVESTILO – PKP10 – ZAČASNI UKREP NA PODROČJU JAVNEGA NAROČANJA**

Uporabnike obveščamo, da je bil z Zakonom o [dodatnih ukrepih za preprečevanje širjenja, omilitev, obvladovanje, okrevanje in odpravo posledic COVID-19 (ZDUPŠOP)](https://www.uradni-list.si/_pdf/2021/Ur/u2021206.pdf) ponovno sprejet začasni ukrep, s katerim se do 31. 12. 2022 četrti odstavek 66. člena ZJN-3 ne uporablja, kar pomeni, da lahko občine in njeni ožji deli izvajajo postopke javnih naročil vsaka zase.

**OBVESTILO ZA NAROČNIKE - UKINJENO POROČANJE O IZVAJANJU OKVIRNIH SPORAZUMOV**

Uporabnike ponovno obveščamo, da je bil z Zakonom o spremembah dopolnitvah Zakona o javnem naročanju (Uradni list RS, št. 121/21) – ZJN-3B, ki je pričel veljati 1. 1. 2022, izbrisan tretji odstavek 58. člena ZJN-3. Ukinjena je torej obveza objavljanja obvestil o oddaji naročila za izvajanje okvirnega sporazuma, torej ukinjeno poročanje o izvajanju okvirnih sporazumov. V skladu z navedenim bodo 31. 1. 2022 na portalu javnih naročil ukinjeni obrazci obvestil o oddaji naročila za izvajanje okvirnega sporazuma (npr. obrazci EU 3 – SL OS, EU 6 – SL OS, NMV2 OS).

Kot že pojasnjeno, se v skladu z novelo ZJN-3B poročanje pri okvirnih sporazumih ukinja, pri čemer pa za ta namen posebnih prehodnih določb ni, kar pomeni, da vsaka obveznost poročanja, ki zapade po 1. 1. 2022, ni več potrebna. Če kljub temu želi naročnik poročati za zadnje četrtletje leta 2021, lahko to poročanje izvede v 30 dneh po končanem obdobju, torej najkasneje do 30. 1. 2022. V tem primeru uporabnike pozivamo, da obrazce obvestil o oddaji naročila za izvajanje okvirnega sporazuma za naročila, oddana v zadnjem četrtletju 2021, pošljejo v objavo najkasneje do 30. 1. 2022. Pošiljanje obvestil o oddaji naročila za izvajanje okvirnega sporazuma v objavo po tem roku ne bo več možno.

**NOVO – Pripomoček za pripravo poročila v skladu z ZKmet-1**

Uporabnike obveščamo, je Ministrstvo za kmetijstvo, gozdarstvo in prehrano pripravilo pripomoček za pripravo poročila v skladu z 58.b členom ZKMet-1. Pripomoček je objavljen na spletni povezavi <https://ejn.gov.si/sistem/zeleno-jn.html>.

**STIK Z NAMI**

**Ministrstvo za javno upravo, Direktorat za javno naročanje, Tržaška cesta 21, 1000 Ljubljana**

Telefonsko svetovanje (sistem javnega naročanja): 01 478 1688, vsak torek in četrtek med 9.00 in 12.00 uro: <https://ejn.gov.si/direktorat/pomoc-uporabnikom.html>  
  
Telefonsko svetovanje (tehnična pomoč, e-JN): 01 478 7876, vsak dan od ponedeljka do petka med 8.00 in 22.00 uro: <https://ejn.gov.si/tehnicna-pomoc> (Enotni kontaktni center državne uprave)  
  
Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <https://ejn.gov.si/direktorat/pomoc-uporabnikom.html>